Guðmundur Kamban

Guðmundur Kamban, opprinnelig Jónsson (født 8. juni 1888 Litlabæ på Álftanesi på Island, skutt 5. mai 1945 i København i Danmark)Íslenskir leikhúsmenn, leikminjasafn.is var en islandsk dramatiker, regissør og forfatter. 

 Liv og virke 
 Bakgrunn 
Han ble født i nærheten av Reykjavík som sønn av kjøpmann Jon Hallgrimsson og Guðny Jónsdóttir Pálsson. Han ble student, og arbeidet i studietiden som journalist i en islandsk avis. 

I 1910 begynte han studier ved Københavns Universitet, hvor han spesialiserte seg i litteratur.

 Forfatter 
I 1914 debuterte han med skuespillet Hadda Padda som samme år fikk urpremiere på Det Kongelige Teater og ble hyllet av litteraturkritikeren Georg Brandes. I 1915 flyttet han til New York, og giftet seg her med en av skuespillerne i Hadda Padda – Agnete Jensen Egeberg. De fikk en datter i 1921. Det lyktes ikke Kambam å etablere seg i USA, og i 1917 flyttet han tilbake til København med sin kone. Etter USA-oppholdet ble han en innbitt samfunnskritiker, ikke minst når det gjaldt samfunnets inhumane behandling av kriminelle.

I 1920 fikk han suksess på Dagmarteatret med stykket Vi mordere og ble ansatt som regissør ved samme teater. Stykket ble også vist i Oslo, hvor hovedrollen Norma, ble spilt av Johanne Dybwad.Guðmundur Kamban, 1888-1945 / We murderers; a play in three acts (1970), The Literature Collection Kamban skrev også historiske romaner, basert på de islandske sagaer, deriblant Skálholttrilogien (1930-1932). I 1923 regisserte han filmen om Hadda Padda og i 1926 Det sovende hus.Guðmundur Kamban, Internet Movie Database 

Han flyttet til London i 1934, og ble samme år æresdoktor i Island. I 1935 dro han videre til Berlin og vendte i 1938 tilbake til København. 

Under okkupasjonen av Danmark mottok Kamban tyske forskningsmidler, og ble heretter sett på som kollaboratør.Gudmundur Kamban, danskefilm.dk Da de tyske styrkene kapitulerte den 5. mai ble han etter et håndgemeng skutt i sitt hjem av danske motstandsfolk.Íslenskir leikhúsmenn, leikminjasafn.is Hans lik ble siden ført til Island, hvor det ble begravet på Fossvogur kirkegård.

 Referanser 

 Eksterne lenker 

   We murderers; a play in three acts, The Literature Collection
  Hadda Pada by Guðmundur Kamban, gutenberg.org

Gudmundur Kamban
Gudmundur Kamban